กันดั้มวิง - วิกิพีเดีย

# กันดั้มวิง

### จากวิกิพีเดีย สารานุกรมเสรี

สารานุกรมการ์ตูนญี่ปุ่น
...

โมบิลสูทกันดั้มวิง (อังกฤษ: Mobile Suit Gundam Wing (「新機動戦記ガンダムW」, ชิน คิโด เซงคิ กันดะมุ วิง, 新機動戦記ガンダムW?) เป็นแอนิเมชันทางโทรทัศน์ความยาว 49 ตอน ออกอากาศ พ.ศ. 2538 ในประเทศไทยเคยแพร่ภาพทางสถานีโทรทัศน์ ช่อง 9 อ.ส.ม.ท. และ ยูบีซีคิดส์ ช่อง 26 (ปัจจุบันคือ ยูบีซีสปาร์ค ช่อง 28) ของสถานีเคเบิลโทรทัศน์ ยูบีซี

## [แก้] พล็อตเรื่อง

ส่วนนี้ของบทความยังไม่สมบูรณ์ คุณสามารถช่วยวิกิพีเดียได้โดยเพิ่มเติมเนื้อหาในส่วนนี้

## [แก้] ตัวละครหลัก

ฮีโร่ ยุย
  เป็นคนเคร่งขรึมและดูซีเรียสที่สุดในกลุ่ม ชื่อจริงไม่ปรากฏ ฮีโร่ ยุย เป็นชื่อของผู้นำโคโลนี่ที่เสียชีวิตไปแล้ว ฮีโร่เริ่มฝึกการฆ่า การขับโมบิลสูท การรบ ระเบิด เครื่องกลต่างๆตั้งแต่เด็ก เขาถูกเลี้ยงดูค่อนข้างกดดัน ไม่ได้รับความเห็นใจจากคนภายนอก เขาแข็งข้อต่อสหพันธ์ กับศัตรูแล้วเขาเป็นคนเลือดเย็นมากทำอะไรไม่คำนึงถึงชีวิตของตนเอง ใช้ชีวิตเป็นเดิมพันกับภารกิจ แต่ภายใต้ใบหน้าอันเย็นชา ย่อมแฝงด้วยจิตใจอันอบอุ่นเสมอ จนเมื่อเขาได้พบรีลีน่า เขาก็ได้ค้นพบตัวเอง นี่คือก้าวแรกที่กำลังจะเกิดขึ้นในความเป็นมนุษย์ของเขา

    ข้อมูลตัวละคร

- ตำแหน่ง : นักบินประจำหุ่นรบกันดั้มวิง
- อายุ : 15 ปี
- เพศ/เชื่อชาติ : ชาย/ญี่ปุ่น
- เกิดที่ : กลุ่มยานอาณานิคมแอล 1
- ส่วนสูง/น้ำหนัก : 156 ซม./ 45 กก.

ดิวโอ แม็กซ์เวลล์

ดูโอ แม็กซ์เวลล์
  เขาเป็นหนึ่งในห้านักบินกันดั้ม เป็นคนร่าเริงที่สุดในกลุ่ม เป็นคนสนุกสนาน ยึดมั่นในมิตรภาพ ตั้งแต่ครั้งแรกที่พบฮีโร่ ฉายาของเขาคือ God of Death ชีวิตวัยเด็ก เขาเป็นเด็กกำพร้า เนื่องจากสงคราม โบสถ์แมกซ์เวลคือสถานที่ที่เลี้ยงดูเขา เขาไม่เชื่อในพระเจ้า แต่กลับเชื่อในเทพแห่งความตาย และแล้วสงครามก็ทำให้ผู้ที่ใกล้ชิดเขาต่างล้มตาย เขาจึงขับโมบิลสูทออกต่อสู้ตั้งแต่ครั้งนั้น เขาเชื่อมั่นในพวกพ้องของเขา เข้ากับทุกคนได้ดี และมีความพยายามสูง เพื่อไปให้ถึงความฝันและอนาคตที่ตั้งไว้

    ข้อมูลตัวละคร

- ตำแหน่ง : นักบินประจำหุ่นรบกันดั้มเดธไซท์
- อายุ : 15 ปี
- เพศ/เชื่อชาติ : ชาย/อเมริกัน
- เกิดที่ : กลุ่มยานอาณานิคมแอล 2 ในยานพเนจร ' สวีปเปอร์กรุ๊บ '
- ส่วนสูง/น้ำหนัก : 156 ซม./ 43 กก.

ควอเตอร์ ราบาร์บา วินเนอร์ (Quatre Raberba Winner)
  เป็นคนใจดี มีจิตใจอ่อนโยนมาก รับรู้จิตใจของผู้อื่นได้ เขาเป็นทายาทตระกูลวินเนอร์ มีพี่สาว 29 คน ส่วนแม่เสียชีวิตหลังจากคลอดเขา เขาเลือกทางชีวิตของเขาเอง แม้ว่าพ่อจะคัดค้านเขาก็ไม่ฟัง เขาเป็นคนรอบคอบ มีความเป็นผู้นำที่ดี เพราะได้รับความไว้วางใจจากฮีโร่

    ข้อมูลตัวละคร

- ตำแหน่ง : นักบินประจำหุ่นรบกันดั้มแซนด์ร๊อก
- อายุ : 15 ปี
- เพศ/เชื่อชาติ : ชาย/อาหรับ
- เกิดที่ : กลุ่มยานอาณานิคมแอล 4
- ส่วนสูง/น้ำหนัก : 156 ซม./ 41 กก.

โทรว่า บาร์ตัน (Trowa Barton)
  โทรว่า บาร์ตัน เป็นคนเงียบๆเฉยชา แต่รักเพื่อนๆ เป็นคนลึกลับที่สุดในกลุ่ม แม้แต่ชื่อจริงๆก็ยังไม่มี เขาพรัดพรากจากครอบครัวตั้งแต่เด็กๆ เขาถูกฝึก ให้เป็นทหาร เขาต้องพบเจอเรื่องราวร้ายๆมากมาย ภายในใจเขาเป็นคนอ่อนโยน ใจดีต่อผู้อื่นเสมอ เป็นคนใจอ่อน แววตาเขาดูเศร้า ราวกับจะสะท้อนให้เห็นความว่างเปล่าในจิตใจ เขาไม่มีที่ๆจะไป จนถึงวันที่เขาได้ใช้ชื่อ โทรว่า บาร์ตัน เขาจึงเริ่มกำหนดชีวิตของตนเอง เขาได้พบกับเพื่อนๆทำให้เขาสดใสขึ้นมาก เขาอาศัยอยู่กับคณะละครสัตว์ เสมือนเขาได้ครอบครัวที่อบอุ่นกลับคืนมา แต่จะมีใครรู้บ้างว่า ภายใต้รอยยิ้มที่เขาจงใจให้เห็น จะแฝงไปด้วยความเศร้ามากมายเพียงใด

    ข้อมูลตัวละคร

- ตำแหน่ง : นักบินประจำหุ่นรบกันดั้มเฮฟวี่อาร์ม
- อายุ : 15 ปี
- เพศ/เชื่อชาติ : ชาย/ไม่ปรากฏ
- เกิดที่ : กลุ่มยานอาณานิคมแอล 3
- ส่วนสูง/น้ำหนัก : 160 ซม./ 44 กก.

จางอู่เฟยขับกันดั้มเชินหลง

จางอู่เฟย (Chang Wufei)
  มีลักษณะเป็นคนเงียบ ไม่ค่อยเป็นมิตรกับใคร เมื่ออายุ 14 ปี เขาได้แต่งงานกับหญิงชาวจีน ชื่อ นาทาคุ แต่เขาก็ไม่สนใจเลย จนวันหนึ่งเขาได้ออกไปต่อสู้ นาทาคุช่วยชีวิตเขาไว้ จนตัวเองต้องตาย เขาจึงปฏิญาณว่าจะแข็งแกร่ง ต่อสู้เพื่อความยุติธรรม แต่ก็มีบางครั้งที่เขาท้อถอย แต่เขาก็สามารถหยัดยืนขึ้นมาอย่างแข็งแกร่งได้อีก เพราะผู้คนรอบข้าง ต่างก็เชื่อใจในตัวเขา รวมทั้งชาวโคโลนี่ของเขาด้วย เขาเป็นคนที่คำนึงถึงจิตใจผู้อื่นพอสมควร สู้กับคนที่ต้องการสู้ ไม่ทำร้ายคนอ่อนแอ นี่คือภาพสะท้อนจากความยุติธรรมของเขา เขาเรียกกันดั้มของตนเองว่า นาทาคุ นั่นก็หมายถึง เขาระลึก ถึง นาทาคุ ตลอดเวลา

    ข้อมูลตัวละคร

- ตำแหน่ง : นักบินประจำหุ่นรบกันดั้มเชินหลง
- อายุ : 15 ปี
- เพศ/เชื่อชาติ : ชาย/จีน
- เกิดที่ : กลุ่มยานอาณานิคมแอล 5
- ส่วนสูง/น้ำหนัก : 156 ซม./ 46 กก.

เทรซ คุชรีนาด้า
  เป็นทหารคนหนึ่งของ OZ มีทหารคู่ใจ คือ เลดี้ อัน เป็นคนที่มองว่า สงครามเป็นสิ่งสวยงาม แต่ภายหลังจากมี โมบิลดอล เขาก็คิดว่า การทำสงครามเป็นการสนองความสนุกของกลุ่มคนที่มีอำนาจเท่านั้น เทรซ นิยมชมชอบทหารที่มีความสามารถ มีเพื่อนสนิท คือ เซคส์ เมอร์คิส ต่อมา เซคส์ เมอร์คิส ประกาศว่า เขาคือ มิเลียร์โด พีซคราฟต์ และตั้งตนเป็นผู้นำของชาวโคโลนี่ เทรซก็ตั้งต้นเป็นผู้นำโลก ทำให้ทั้งสองต้องสู้รบกัน ภายหลัง เทรซได้สู้กับอู๋เฟย และถูกอู๋เฟยฆ่าตาย

มิลเลียร์โด พีซคราฟต์
  เกิดในตระกูลพีซคราฟต์ แห่งอาณาจักรแซงค์ ที่ถือหลักการเรื่องสันติภาพที่ไม่ต้องใช้อาวุธ มีน้องสาวคือ รีลีน่า มีทหารคู่ใจ คือ ลูเครเซีย นอยน์

## [แก้] ชื่อของตัวละคร

ชื่อของตัวละครเกือบทั้งหมดในกัมดั้มวิงนั้นมาจากชื่อของตัวเลขในภาษาต่างๆ

- ฮีโร่ ยุย (Heero Yuy) คำว่า "Hee" ในภาษาญี่ปุ่น แปลว่า หนึ่ง ส่วนคำว่า "Yuy" นั้นมาจากคำว่า "Yui" โรมะจิของญี่ปุ่น ซึ่งแปลว่า หนึ่งเดียว ดังนั้นชื่อของ ฮีโร่ ยุย อาจจะแปลได้ว่า "ความหวังเพียงหนึ่งเดียวของมนุษยชาติ" ตามเนื้อเรื่องในกันดั้มวิง
- ดิวโอ แม็กซ์เวลล์ (Duo Maxwell) คำว่า "Duo" เป็นภาษาละติน และ ภาษาอังกฤษ ซึ่งมีความหมายแปลว่า สอง ส่วนนามสกุล "Maxwell" นั้น เชื่อว่ายืมมาจากผลงานเกี่ยวกับอุณหภูมิของนักคณิตศาสตร์ชื่อดัง James Clerk Maxwell ที่มีชื่อว่า Maxwell Demon หรือมีอีกชื่อ ภาพหลอนของ Maxwell
- โทรว่า บาร์ตัน (Trowa Barton) ชื่อ "Trowa" เป็นการเขียนแบบโรมะจิ ซึ่ง มาจากคำว่า "trois" ในภาษาฝรั่งเศส ที่แปลว่า สาม ส่วนนามสกุล "Barton" คาดว่าถูกตั้งขึ้นมาจากการยืมชื่อของผู้กำกับ Tim Burton

จาก Gundam W episode zero โทรว่าเกิดที่โลก แต่เป็นตัวแทนจากอาณานิคมแอล 3 ในการนำกันดั้มลงสู่โลกภายใต้ภารกิจที่ชื่อว่า Operation meteor ชื่อจริงคือ Triton Bloom เป็นน้องชายคนเดียวของ Catherine Bloom (เหมือนโชคชะตาเล่นตลกที่พวกเขาพบกันที่โรงละครสัตว์ หลังจากที่พลัดพรากกันสิบกว่าปี) เขามีสัญชาติเยอรมัน

- ควอเตอร์ ราบาร์บา วินเนอร์ (Quatre Raberba Winner) คำว่า "Quatre" ในภาษาฝรั่งเศส มีความหมายเท่ากับ สี่
- จาง อู๋เฟย (Chang Wufei) คำว่า "อู๋" ในภาษาจีนแปลว่า ห้า
- เทรซ คุชรีนาด้า (Treize Khushrenada) คำว่า "Treize" ในภาษาฝรั่งเศส แปลว่า สิบสาม
- เซคส์ เมอร์คิส (Zechs Merquis) "Zechs" ในภาษาเยอรมัน แปลว่า หก
- มิลเลียร์โด พีซคราฟต์ (Milliardo Peacecraft) คำว่า "Milliardo" มาจากภาษาอิตาเลียน และ ภาษาสวีเดน แปลว่า พันล้าน
- ลูเครเซีย นอยน์ (Lucrezia Noin) คำว่า "Noin" มาจากภาษาเยอรมัน (Neun) ที่แปลว่า เก้า (ตามเนื้อเรื่องหลักแล้วไม่ีมีคนในเืรื่องเรียกเธอด้วยชื่อจริง อาจจะเพราะเจตนาของผู้กำกับที่ต้องการใช้คำที่มาจากตัวเลขในการแทนตัวละครสำคัญๆ)
- เลดี้ อัน (Lady Une) คำว่า "Une" เป็นภาษาฝรั่งเศสแปลว่า หนึ่ง
- OZ ย่อมาจากคำว่า Organization of Zodiac แปลว่า องค์กรแห่งจักรราศี
- แซงค์ คิงก์ดอม (Cinq Kingdom) อาณาจักรที่อยู่ในทวีปยุโรป ที่เป็นต้นเหตุของเหตุการณ์หลายๆอย่างในกันดั้มภาคนี้ รวมทั้งเป็นบ้านเกิดที่แท้จริงของ เซคส์ และ รีลีน่า อีกด้วย ชื่อ Cinq นั้นมาจากภาษาฝรั่งเศส ที่แปลว่า ห้า

ดึงข้อมูลจาก "http://th.wikipedia.org../../../%E0%B8%81/%E0%B8%B1/%E0%B8%99/%E0%B8%81%E0%B8%B1%E0%B8%99%E0%B8%94%E0%B8%B1%E0%B9%89%E0%B8%A1%E0%B8%A7%E0%B8%B4%E0%B8%87.html".

หมวดหมู่: บทความที่เนื้อหาบางส่วนรอเพิ่มเติม | กันดั้ม | กันดั้มวิง | การ์ตูนญี่ปุ่นแนวโชเน็น

##### Views

- บทความ
- อภิปราย
- รุ่นปัจจุบัน

##### ค้นหา

##### ภาษาอื่น

- Deutsch
- English
- Español
- Français
- 日本語
- 한국어
- Bahasa Melayu
- Nederlands
- Polski
- Português
- 中文